Akadeemiline kirjandusteadus ja anarhistlik filosoofia kohtuvad antud teema juures kõige otsesemalt ökofeminismis, mida peetakse ökoanarhismi üheks vormiks (Anarchist FAQ 2005). Ökofeminism pöörab põhitähelepanu domineerimissuhete uurimisele - see, kuidas koheldakse naisi, mustanahalisi, madalama sotsiaalse staatusega inimesi ja loodust on omavahel tihedalt seotud (Estok 2001). Ökofeminism keskendub ennekõike naise ja looduse suhetele ning sarnasustele looduse ja naise ekspluateerimisel ja domineerimisel, paljude arvates kuulub ökofeminism pigem feministlikusse paradigmasse.